lauantai 11.11.2017 klo 21:49
80-vuotias Birgitta nauttii leppoisasta elämästä Mallorcalla.
Prinsessa Birgitta on Ruotsin kuningas Kaarle Kustaan sisko.
80-vuotias Birgitta ei piittaa kuninkaallisuudesta ja hän on asunut jo pitkään Mallorcalla.
Birgitan arkeen kuuluu golfia ja hyväntekeväisyystyötä.
Prinsessa Birgitta osallistuu Ruotsissa enää satunnaisesti kuninkaallisiin juhliin. AOP
Kuningas Kaarle Kustaan sisar, prinsessa Birgitta, sanoo ruotsalaislehden haastattelussa, ettei ole oikeastaan koskaan piitannut prinsessan tittelistä.
- Birgittaksi kutsuminen on parasta. En halua, että minua kutsutaan kuninkaalliseksi korkeudeksi tai prinsessaksi, hän sanoo.
Aurinkoa ja golfia rakastava 80-vuotias Birgitta on asunut jo kymmeniä vuosia Mallorcalla. Hän on sanonut elämän etelässä olevan leppoisaa. Arkeen kuuluu hyväntekeväisyystyötä ja ystävien kanssa seurustelua.
Birgitta paljastaa olevansa pohjimmiltaan todella ujo - aivan kuten veljensä Kaarle Kustaa.
- Ujouteni tulee esiin suurissa tilaisuuksissa. Olen kamppaillut ujouteni kanssa koko elämäni ja onhan se vähän helpottanut, Birgitta sanoo.
Prinsessa Birgittaa ei kovin usein enää nähdäkään kuninkaallisissa juhlissa, vaikka nuorempana hän oli siskoineen tuttu vieras seurapiiritapahtumissa. Hän ei myöskään aio enää muuttaa takaisin Ruotsiin, koska siellä on ”kylmää ja pimeää”.
Birgitta olisi voinut jahkautua ihan ”tavallisiin” töihin, hän on nimittäin koulutukseltaan voimistelunohjaaja.
Birgitta meni vuonna 1961 naimisiin saksalaisen prinssin, Johann Georg av Hohenzollern-Sigmaringenin, kanssa ja kääntyi katoliseksi. Samalla Birgitta menetti kruununperimysoikeutensa, vaikka onkin vielä virallisesti Ruotsin prinsessa. Pariskunta asui erillään vuodesta 1990, mutta he eivät koskaan eronneet virallisesti. Johann Georg av Hohenzollern-Sigmaringen kuoli maaliskuussa 2016.
Liikunnallinen Birgitta on pysynyt vetreänä. AOP